Ego Clarembaudus, dominus Caprarum, concessi sanctimonialibus de Sicco Fonte unum sextarium annonæ in parte mea quam habeo in decima de Capis, pro tertio sextæ partis ejusdem decimæ, quam eis dederat Herveus de Poliseto. Erit enim hujus sexterii pars quarta de frumento et tres aliæ de annona manducabili, quam utique pactionem ideo ordinavi et laudavi, quia de feodo meo movebat. Hanc etiam pactionem Hellissendis uxor mea et filii mei Clarembaudus, et Galterus et Guido et Elesabeth, filia nostra. Actum 1198.